1. **melléklet**

|  |  |  |  |
| --- | --- | --- | --- |
| **Kerület** | **Miről** | **Mire** | **Megjegyzés** |
| **II. kerület** | **1. 15341 hrsz-ú névtelen közterület** | **1. Tormay Cécile köz**  **Tormay Cécile** (1876-1932) író, műfordító. 1918-ban megszervezte a Magyar Asszonyok Nemzeti Szövetségét, amely nemzetvédelmi-, kulturális- és külföldi propagandatevékenységet végzett. | Helyi kötődés.  Életének fő színtere a regényeiből ismert hűvösvölgyi Szalonka út 6/A. alatti családi villa. |
| **VIII. kerület** | **1. 35798 hrsz-ú névtelen közterület** | **1. Muzsikus cigányok parkja**  Többek között olyan híres cigány muzsikusok emlékét őrizné, mint:  **idősebb Járóka Sándor** (1922-1984) prímás és zenekarvezető, a Népművészet Mestere;  **ifjabb Járóka Sándor** (1954-2007) hegedűművész, prímás, zeneszerző, a Magyar Köztársaság Érdemrend Lovagkereszt kitüntetettje;  **Berki László** (1941-1997) prímás, Magyar Köztársaság Csillagrendjével kitüntetett, posztumusz Liszt Ferenc-díjat kapott;  **Pertis Jenő** (1903-1971) cigányprímás és zenekarvezető;  **Cziffra György** (1921-1994) a XX. század legnagyobb és legismertebb magyar zongoraművésze. Liszt Ferenc-díjas művész. | Ezen a helyszínen kerül felállításra köztéri emlékfal, melyen a cigány muzsikusokról rövid ismertetővel emléktáblák kerülnek kihelyezésre. |
| **IX. kerület** | **1. Gyáli út Vágóhíd utca és a Keleti pályaudvar-Kelenföldi pályaudvar közötti vasútvonalig terjedő szakasza (38291 hrsz.)** | **1. Albert Flórián út**  **Albert Flórián** (1941-2011) az egyetlen magyar aranylabdás labdarúgó, a Nemzet Sportolója, Budapest díszpolgára. | Helyi kötődés. |
| **XII. kerület** | **1. 8549/15 hrsz-ú névtelen közhasználatra átadott magánút** | **1. Mártonhegyi út** | Lakossági kezdeményezésre a Mártonhegyi út meghosszabbítása. |
| **XIII. kerület** | **1. 26085/157 hrsz-ú közterület** | **1. Cziffra György park**  **Cziffra György** (1921-1994) a XX. század egyik legnagyobb és legismertebb magyar zongoraművész. Csodagyerekként indult az angyalföldi nyomorból. Világhírű komolyzenei zongoravirtuóz és zeneszerző, aki cigányzenész családból származott. Zongorajátéka Liszt Ferencéhez hasonlítható, főként káprázatos improvizációs készsége miatt. Sokak szerint Liszt Ferenc reinkarnációja. Magyarországon 1955-ben az előadóművészek közül elsőként Liszt Ferenc-díjat, 1993-ban a Köztársasági Érdemrend Középkeresztjét kapta meg. | Helyi kötődés. |
| **XVI. kerület** | **1. Békés Imre tér**  **Békés (Glasz) Imre** /1902-1944/ a francia ellenállási mozgalom résztvevője. Magyarországon lakatos, majd tisztviselő.1937-ben került Párizsba, ott a Francia Kommunista Párt tagja lett. Párizs megszállása után partizáncsoportot szervezett. 1943-ban a Gestapo elfogta és negyedévi kínvallatás után kivégezte. | **1. Csíkszentmihály tér**  **Csíkszentmihály** falu Romániában Hargita megyében. A község Ajnád, Alszeg, Csigafalva és Tőkeszeg összeolvadásából keletkezett. Községközpont, Ajnád, Lóvész és Vacsárcsi tartozik hozzá. | Kerületi kezdeményezés. |
| **XVII. kerület** | **1. 128457/8 hrsz-ú névtelen közterület** | **1. Fő tér** | Rákoskeresztúr városközpontjában, az egykori buszpályaudvar területén kialakult közterület. |
| **XVIII. kerület** | **1. Pataky István utca**  **Pataky István** (1914-1944) vasmunkás. Tagja volt az illegális kommunista pártnak. 1944-ben részt vett a fegyveres ellenállásban. Elfogták és december 24-én Sopronkőhidán Bajcsy-Zsilinszky Endrével, Kreutz Róberttel és Pesti Barnabással együtt kivégezték. | **1. Borics Pál utca**  **Borics Pál** (1908-1969) szobrászművész. Szülőhelyén Sirokon tanulta a kőfaragás alapjait, ifjúkorában sírkőfaragással foglalkozott. 1931-től 1938-ig a Budapesti Iparrajziskolában tanult. 1938-tól Pestszentlőrincen élt. Csoportos kiállításon 1941-ben szerepelt először. Művészi kifejezőerejének népi gyökerei vannak. Főként kővel dolgozott. Szobrait általában közvetlenül kőbe faragta, az előkészítő agyagmintákat elhagyva. Számos karakteres paraszt- és munkásszobrot, állatfigurákat faragott. Készített köztéri plasztikákat is. Az erőteljes, zárt tömbszerű formák jellemzik kisméretű szobrait. Pestszentlőrincen látható művei:   * Pingvincsalád (1967. Lakatos úti lakótelepen * Eötvös Loránd báró (1970) az Eötvös Loránd parkban | - A Magyarország helyi önkormányzatairól szóló 2011. évi CLXXXIX. tv. 14.§ (2) bekezdése értelmében tett javaslat.  - A kerületi emlékhelyek kialakításával, és meglévő emlékművek, emlékhelyek felülvizsgálatával foglalkozó munkacsoport javaslata.  - Helyi kötődésű művész. |
| **2. Fürst Sándor utca**  **Fürst Sándor** (1903-1932) tisztviselő. Részt vett az első Magyar Szocialista Munkáspárt megalapításában. A Rendező Gárda tagjaként Stromfeld Aurél helyettese lett. Később az illegális kommunista párt aktivistája. Többször letartóztatták és elítélték. 1932-ben Biatorbágyon, Matuska Szilveszter bécsi polgár által elkövetett vonatrobbantás után kihirdetett statárium alapján Sallai Imrével halálra ítélték és kivégezték. | **2. Kiss István utca**  **Kiss István** (1857-1902)építész. Tanulmányait a budapesti műegyetemen végezte 1880-ban, majd ösztöndíjjal külföldön tartózkodott. Főbb művei: Szent János kórház, VIII. kerületi Baross utcai szülészeti klinika, és a László-ház, veszprémi Megyeháza, komáromi, kalocsai, nagyváradi, miskolci törvényszék. Az 1890-es években kizárólag igazságügyi épületeket tervezett pl.: Brassóban, Nagyváradon, Besztercebányán, Lőcsén. Egykori villája a kerületben a Margó Tivadar utcában áll. Felesége az egyik első parcellázó birtokos, Herrich Károly lánya, sógora Bókay Árpád volt. A családnak köszönhetően jött létre a Bókaytelep, ekkor vált önállóvá Pestszentlőrinc. Mindketten a Lőrinci Polgári Kör tagjaként tevékenykedtek a településért. | - A Magyarország helyi önkormányzatairól szóló 2011. évi CLXXXIX. tv. 14.§ (2) bekezdése értelmében tett javaslat.  - A kerületi emlékhelyek kialakításával, és meglévő emlékművek, emlékhelyek felülvizsgálatával foglalkozó munkacsoport javaslata.  - Helyi kötődésű építész.  - Korábbi elnevezés visszaállítása. |
| **3. Hámán Katalin utca**  **Hámán Katalin** (1884-1936). Vasúti tisztviselő. Előbb szociáldemokrata, 1918-tól a Kommunisták Magyarországi Pártjának tagja. A Tanácsköztársaság idején a IX. kerület direktórium tagja. Később a Vegyipari Dolgozók Szakszervezetének titkára. | **3. Szurmay tábornok utca**  Vitéz uzsoki **Szurmay Sándor** báró (1860-1945) Honvédelmi miniszter, gyalogsági tábornok. Hadi érdemeiért szinte minden kitüntetést megkapott. A Ludovika Akadémia elvégzése után csapattisztként szolgált, 1905-től ezredparancsnok. 1911-től tábornok, honvédelmi államtitkár. 1914-től hadtestparancsnok, 1915-től hadseregcsoport-parancsnok a Kárpátokban. 1917-től honvédelmi miniszter, e minőségében szolgált Tisza István, Esterházy Móric és Wekerle Sándor kormányában is 1918. október 31-ig. A polgári forradalom során internálták. 1919 februárjában összekötő tiszt volt a francia katonai bizottságnál, 1921-ben visszavonult az aktív szolgálattól. Több fontos hadászati mű mellett értekezéseket írt a hüllőkről és az okkultizmusról is.  A nagy harcok hőse Mátyásföldön telepedett le, élete végéig lelkes tagja maradt a Nyaralótulajdonosok Egyesületének, és bőkezűen adakozott szeretett Mátyásföldje javára. | - A Magyarország helyi önkormányzatairól szóló 2011. évi CLXXXIX. tv. 14.§ (2) bekezdése értelmében tett javaslat.  - A kerületi emlékhelyek kialakításával, és meglévő emlékművek, emlékhelyek felülvizsgálatával foglalkozó munkacsoport javaslata.  - Helyi kötődés.  - Korábbi elnevezés Szurmay Sándor báró utca volt (1920). |
| **4. Sallai Imre utca**  **Sallai Imre** (1897–1932) kommunista magántisztviselő. A Pénzintézeti Tisztviselők Országos Egyesületének tagja volt. Jó viszonyba került Korvin Ottóval, akivel együtt szerveztek antimilitarista mozgalmat az első világháború alatt. 1918. január 1-jén a katonákhoz címzett röpiratokat adtak ki, melyben az áprilisi szovjet forradalom követésére buzdították őket. A *Vörös Katona* című lap szerkesztője lett, majd a Magyarországi Tanácsköztársaság idején a belügyi népbiztosság politikai osztályának lett vezetője. A Tanácsköztársaság bukása után Bécsbe menekült, majd Moszkvába emigrált, ahol a Nemzetközi Vörös Segély kimunkálásában vett részt. Magyarországra hazatérve az illegális kommunista sajtó feladatait dolgozta ki. A biatorbágyi merénylet elkövetésével a kormány a kommunistákat vádolta meg, majd statáriumot hirdetett. A közhangulat lenyugtatása végett Sallait Fürst Sándorral együtt halálra ítélték, azt 1932. július 29-én végrehajtották. | **4. Cziffra György utca**  **Cziffra György** (1921-1994) a XX. század egyik legnagyobb és legismertebb magyar zongoraművész. Csodagyerekként indult az angyalföldi nyomorból. Világhírű komolyzenei zongoravirtuóz és zeneszerző, aki cigányzenész családból származott. Zongorajátéka Liszt Ferencéhez hasonlítható, főként káprázatos improvizációs készsége miatt. Sokak szerint Liszt Ferenc reinkarnációja. Magyarországon 1955-ben az előadóművészek közül elsőként Liszt Ferenc-díjat, 1993-ban a Köztársasági Érdemrend Középkeresztjét kapta meg. | - A Magyarország helyi önkormányzatairól szóló 2011. évi CLXXXIX. tv. 14.§ (2) bekezdése értelmében tett javaslat.  - A kerületi emlékhelyek kialakításával, és meglévő emlékművek, emlékhelyek felülvizsgálatával foglalkozó munkacsoport javaslata a Cziffra Alapítvány támogatásával. |
| **5. Kulich Gyula utca**  **Kulich Gyula** (1914-1944) szabó, 1932-ben kapcsolódott be a munkásmozgalomba, bevonták a KIMSZ VIII. kerületi csoportjába, tevékenyen részt vett az ifjúsági egységfront megteremtésében, számos sztrájk és tüntetés szervezésében. Az Országos Ifjúsági Bizottság (OIB) tagja, 1938 elején titkára lett, és ugyanebben az évben a KMP vezetőségébe is beválasztották. 1939-ben megteremtette az összeköttetést a szlovákiai kommunista csoportokkal. Vezetésével ült össze 1939 nyarán a KMP konferenciája, ahol kijelölték az üzemi ifjúsági munka irányelveit. 1939–40-ben az SZDP kerületi szervezeteiben számos kommunista sejtet szervezett. 1940. márciusban a kommunista és baloldali munkások százaival együtt a rendőrség letartóztatta; nyolcévi fegyházra ítélték. 1944-ben a dachaui koncentrációs táborba szállították, ahol a holokauszt áldozata lett. | **5. Orbán Balázs utca**  **Orbán Balázs** báró /1830-1890/ író, néprajzi gyűjtő. A legnagyobb székelynek nevezett író, tudós, polihisztor. Szüleivel bejárta Palesztinát, Törökországot, Egyiptomot és Görögországot. Később visszatért Erdélybe, és Szejkefürdőn lett gazdálkodó, jegyző, képviselő.1849-ben közel-keleti földrajzi útján szabadcsapatot szervezett Konstantinápolyban a magyar hadsereg megsegítésére. Világos után emigrálnia kellett. 1859-től Erdélyben élt, ottani néprajzgyűjtő munkájának eredménye a Székelyföld leírása c. 6 kötetes műve. 1972-től országgyűlési képviselő volt, az MTA levelező tagja.1876-ban és 1890-ben alapítványt hozott létre a szegény sorsú diákok megsegítésére. Jövedelmét – család híján – az erdélyi közművelődési egyletre hagyta. Budapesten halt meg, de kívánságára Szejkefürdőn temették el, az arcképével ellátott sírkőhöz székelykapuk vezetnek. | - A Magyarország helyi önkormányzatairól szóló 2011. évi CLXXXIX. tv. 14.§ (2) bekezdése értelmében tett javaslat.  - A kerületi emlékhelyek kialakításával, és meglévő emlékművek, emlékhelyek felülvizsgálatával foglalkozó munkacsoport javaslata. |